
ОТКРИВАЩА ПРЕСКОНФЕРЕНЦИЯ ПО 
ПРОЕКТ „ОБЩНОСТ И МНОГООБРАЗИЕ 
В ОБЩИНА ИХТИМАН!“,
ДОГОВОР №BG05SFPR001-1.004-0095-C01

	Община Ихтиман е бенефициент по договор №BG05SFPR001-1.004-0095-C01 „Общност и многообразие в Община Ихтиман!“, Приоритет 1 „Приобщаващо образование и образователна интеграция“, процедура за предоставяне на безвъзмездна финансова помощ BG05SFPR001-1.004 „Утвърждаване на интеркултурното образование чрез култура, наука и спорт“, финансирана по Програма „Образование” 2021-2027. 
	Проектът ще се изпълнява в периода 19.11.2025 г. – 19.12.2027 г. и ще включва 4 партньори: 
1. ОУ „Св. Св. Кирил и Методий”, гр. Ихтиман;
2. СУ „Христо Ботев“, гр. Ихтиман;
3. Народно читалище „Слънце -1879", гр. Ихтиман;
4. Сдружение „Футболен клуб „Ботев 1937“, гр. Ихтиман.
По време на откриващата конференция на 19 февруари 2026 г., която се състоя в административната сграда на Общината, бяха представени целите, дейностите и очакваните резултати от изпълнението на проекта. 
Основна цел на проекта е насърчаване на позитивното отношение на представителите на целевите групи от двете образователни институции в община Ихтиман към разнообразието във всички области на човешкия живот. 
Дейностите по проекта ще обхванат 183 ученици. В дейностите ще вземат участие родителите на учениците, както и 39 педагогически и непедагогически специалисти от включените образователни институции.
За реализиране на дейностите ще бъдат създадени клубове за извънкласни дейности; ще бъдат провеждани тематични срещи и беседи, изнесени занимания в музеи, междуучилищни дейности, образователни екскурзии, обучения на педагогически и непедагогически специалисти, повишаване мотивацията на семействата за участие в училищния живот и информационни кампании, насочени към затвърждаване на гражданските, здравните, екологичните и интеркултурните ценности, проектът ще допринесе за разширяване на знанията и уменията на участниците в мултикултурна среда.
Общата стойност на проекта е 241 606.87	 евро, от които: финансиране от Европейския съюз 169 124.81 евро (70%), и национално финансиране 72 482.06 евро (30%).
[bookmark: _GoBack]	В рамките на откриващата пресконференция присъстваха: директорът на ОУ „Св. Св. Кирил и Методий“, г-жа Ренета Маринкова и Експертът образователни дейности – Аделина Ценева; директорът на СУ „Христо Ботев“, г-жа Иванка Пелтекова; г-н Николай Балабанов от Народно читалище „Слънце – 1879", гр. Ихтиман; г-н Тони Кацаров от Сдружение „Футболен клуб „Ботев 1937“; г-н Даниел Кацаров – ръководител на проекта; г-жа Милена Драгова – ЕОД към Общината; счетоводителя по проекта – г-жа Милка Илова, а домакин на събитието беше заместник кмета на Община Ихтиман, г-жа Даниела Панайотова.
	Заместник кметът увери, че Общината ще подкрепя всяка стъпка от реализацията на проекта, а директорите на училищата изразиха увереност, че предвидените дейности ще донесат на учениците нови знания, умения и ценности и ще насърчат приятелството и взаимното уважение между тях. 
	По време на срещата бе подчертано значението на съвместната работа между образователните институции, родителите и местната общност за създаване на приобщаваща и подкрепяща образователна среда.
–––––––––––––––– www.eufunds.bg ––––––––––––––––
Проект № BG05SFPR001-1.004-0095-C01 „Общност и многообразие в Община Ихтиман!“, 
финансиран от Програма "Образование" 2021-2027 по процедура 
„Утвърждаване на интеркултурното образование, чрез култура, наука и спорт”.

